La Xunta pola Defensa de la Llingua va facer llegar bien llueu esta denuncia a la Conseyería d'Educación pa que tome cartes nel asuntu y s'igue esti casu tan grave de violación de derechos llingüísticos y educativos. Amás, ye preocupante'l papel que desempeña la inspección de la Conseyería porque ye raru'l día que nun llega a la Xunta pola Defensa de la Llingua dalguna denuncia o quexa por parte de los padres nel periodu de matriculación. "Añu tres añu venimos teniendo que denunciar situaciones como esta, que se repiten sistemática y xeneralizadamente ensin que la Conseyería d'Educación faga nada por garantizar el cumplimientu de la llei".